IZVEDBENA UREDBA KOMISIJE (EU) 2020/1667

z dne 10. novembra 2020

o spremembi Izvedbene uredbe (EU) 2020/977 glede obdobja uporabe začasnih ukrepov v zvezi z nadzorom pridelave ekoloških proizvodov

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 834/2007 z dne 28. junija 2007 o ekološki pridelavi in označevanju ekoloških proizvodov in razveljavitvi Uredbe (EGS) št. 2092/91 (1) ter zlasti člena 28(6), tretjega pododstavka člena 30(2) in člena 38(c), (d) in (e) Uredbe,

ob upoštevanju naslednjega:

(1) Pandemija COVID-19 in obsežne omejitve gibanja, ki so jih uvedle države članice in tretje države v obliki nacionalnih ukrepov, pomenijo izjemen in neprimerljiv izziv za države članice in izvajalce dejavnosti pri izvajanju nadzora, kot je določen v Uredbi (ES) št. 834/2007 ter uredbah Komisije (ES) št. 889/2008 (2) in (ES) št. 1235/2008 (3).

(2) Da bi se države članice lažje soočile s posebnimi okoliščinami, ki izhajajo iz trenutne krize in so povezane s pandemijo COVID-19, jim Izvedbena uredba Komisije (EU) 2020/977 (4) omogoča, da uporabijo začasne ukrepe, ki odstopajo od uredb (ES) št. 889/2008 in (ES) št. 1235/2008 v zvezi z nadzornim sistemom za pridelavo ekoloških proizvodov in nekaterimi postopki, določenimi v celovitem računalniškem veterinarskem sistemu (TRACES).

(3) Države članice so Komisijo obvestile, da se bodo zaradi krize, povezane s pandemijo COVID-19, nekatere resne motnje v delovanju njihovih nadzornih sistemov v ekološkem sektorju nadaljevale tudi po 30. septembru 2020. Zaradi teh motenj bi bilo treba podaljšati obdobje uporabe Izvedbene uredbe (EU) 2020/977.

(4) V zvezi z uradnim nadzorom in drugimi uradnimi dejavnostmi v okviru Uredbe (EU) 2017/625 Evropskega parlamenta in Sveta (5) Izvedbena uredba Komisije (EU) 2020/466 (6) državam članicam omogoča, da do 1. februarja 2021 uporabljajo začasne ukrepe za obvladovanje tveganj za zdravje ljudi, živali in rastlin ter dobrobit živali v posebnih razmerah, povezanih s COVID-19. Tudi odstopanja iz Izvedbene uredbe (EU) 2020/977 bi se zato morala še naprej uporabljati do navedenega datuma. Vendar se minimalni odstotki, ki so povezani s številom vzorcev, dodatnimi naključnimi nadzornimi obiski ter nenapovedanimi pregledi in obiski, kot so določeni v členu 1(3), (5) in (6) Izvedbene uredbe (EU) 2020/977, izračunajo na letni osnovi. Zato se prenehanje uporabe navedenih odstopanj ne bi smelo spremeniti.

(5) Izvedbeno uredbo (EU) 2020/977 bi bilo zato treba ustrezno spremeniti.

(6) Uporabe določb Izvedbene uredbe (EU) 2020/977, ki se podaljša s to uredbo, ni treba prekiniti. Zato je primerno določiti retroaktivno uporabo te uredbe od 1. oktobra 2020.

(7) Ukrepi iz te uredbe so v skladu z mnenjem Odbora za ekološko pridelavo –

SPREJELA NASLEDNJO UREDBO:

Člen 1 Izvedbena uredba (EU) 2020/977 se spremeni: (1) v členu 1(7) se datum „30. septembra 2020“ nadomesti z datumom „1. februarja 2021“; (2) člen 3 se spremeni: (a) v drugem in petem odstavku se datum „30. septembra 2020“ nadomesti z datumom „1. februarja 2021“; (b) v tretjem odstavku se datum „31. decembra 2020“ nadomesti z datumom „1. februarja 2021“.

Člen 2 Ta uredba začne veljati na dan objave v Uradnem listu Evropske unije. Uporablja se od 1. oktobra 2020.

Ta uredba je v celoti zavezujoča in se neposredno uporablja v vseh državah članicah. V Bruslju, 10. novembra 2020 Za Komisijo Predsednica Ursula VON DER LEYEN

(1) UL L 189, 20.7.2007, str. 1.

(2) Uredba Komisije (ES) št. 889/2008 z dne 5. septembra 2008 o določitvi podrobnih pravil za izvajanje Uredbe Sveta (ES) št. 834/2007 o ekološki pridelavi in označevanju ekoloških proizvodov glede ekološke pridelave, označevanja in nadzora (UL L 250, 18.9.2008, str. 1).

(3) Uredba Komisije (ES) št. 1235/2008 z dne 8. decembra 2008 o določitvi podrobnih pravil za izvajanje Uredbe Sveta (ES) št. 834/2007 v zvezi z ureditvami za uvoz ekoloških proizvodov iz tretjih držav (UL L 334, 12.12.2008, str. 25).

(4) Izvedbena uredba Komisije (EU) 2020/977 z dne 7. julija 2020 o odstopanjih od uredb(ES) št. 889/2008 in (ES) št. 1235/2008 glede nadzora pridelave ekoloških proizvodovzaradi pandemije COVID-19. (UL L 217, 8.7.2020, str. 1).

(5) Uredba (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru) (UL L 95, 7.4.2017, str. 1).

(6) Izvedbena uredba Komisije (EU) 2020/466 z dne 30. marca 2020 o začasnih ukrepih za obvladovanje tveganj za zdravje ljudi, živali in rastlin ter dobrobit živali pri nekaterih resnih motnjah v nadzornih sistemih držav članic zaradi koronavirusne bolezni (COVID-19) (UL L 98, 31.3.2020, str. 30).